CELEX: 62011CA0471
Language: el
Date: 2012-09-06 00:00:00
Title: Υπόθεση C-471/11: Απόφαση του Δικαστηρίου (έκτο τμήμα) της 6ης Σεπτεμβρίου 2012 [αίτηση του Augstākās tiesas Senāts (Λεττονία) για την έκδοση προδικαστικής αποφάσεως] — Cido Grupa SIA κατά Valsts ieņēmumu dienests [Προσχώρηση νέων κρατών μελών — Μεταβατικά μέτρα — Γεωργικά προϊόντα — Ζάχαρη — Κανονισμός (ΕΚ) 60/2004 — Συντελεστές και βάση του φόρου επί των πλεοναζόντων αποθεμάτων]

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/11
            
         
      Απόφαση του Δικαστηρίου (έκτο τμήμα) της 6ης Σεπτεμβρίου 2012 [αίτηση του Augstākās tiesas Senāts (Λεττονία) για την έκδοση προδικαστικής αποφάσεως] — Cido Grupa SIA κατά Valsts ieņēmumu dienests
      (Υπόθεση C-471/11) (1)
      
      (Προσχώρηση νέων κρατών μελών - Μεταβατικά μέτρα - Γεωργικά προϊόντα - Ζάχαρη - Κανονισμός (ΕΚ) 60/2004 - Συντελεστές και βάση του φόρου επί των πλεοναζόντων αποθεμάτων)
      (2012/C 331/16)
      Γλώσσα διαδικασίας: η λεττονική
      
         Αιτούν δικαστήριο
      
      Augstākās tiesas Senāts
      
         Διάδικοι στην υπόθεση της κύριας δίκης
      
      Cido Grupa SIA
      
         κατά
      
      Valsts ieņēmumu dienests
      
         Αντικείμενο
      
      Αίτηση εκδόσεως προδικαστικής αποφάσεως — Augstākās tiesas Senāts — Ερμηνεία των άρθρων 4, σημείο 1, και 6, παράγραφος 3, του κανονισμού (ΕΚ) 60/2004 της Επιτροπής, της 14ης Ιανουαρίου 2004, για τη θέσπιση μεταβατικών μέτρων στον τομέα της ζάχαρης λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (ΕΕ L 9, σ. 8) — Υπολογισμός του φόρου επί των πλεοναζόντων αποθεμάτων ζάχαρης που βρίσκονται στην κατοχή φορέων — Έννοιες των όρων «εν λόγω ποσότητα» και «σχετικό προϊόν» στην περίπτωση του σιροπιού ζάχαρης
      
         Διατακτικό
      
      Το άρθρο 6, παράγραφος 3, τρίτο εδάφιο, του κανονισμού (ΕΚ) 60/2004 της Επιτροπής, της 14ης Ιανουαρίου 2004, για τη θέσπιση μεταβατικών μέτρων στον τομέα της ζάχαρης λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, όπως τροποποιήθηκε με τον κανονισμό (ΕΚ) 1667/2005 της Επιτροπής, της 13ης Οκτωβρίου 2005, έχει την έννοια ότι ο οφειλόμενος επί πλεονάζοντος αποθέματος σιροπιού ζάχαρης (κωδικός ΣΟ 2106 90 59) φόρος έχει ως βάση υπολογισμού του την ποσότητα της λευκής ζάχαρης (κωδικός ΣΟ 1701 99 10) την οποία πράγματι περιέχει το εν λόγω προϊόν και ως φορολογικό συντελεστή εκείνον του εισαγωγικού δασμού που επιβάλλεται στη λευκή ζάχαρη, προσαυξημένο κατά 1,21 ευρώ/100 kg.
      
         (1)  ΕΕ C 331 της 12.11.2011.